Document ID: 32004D0070

Komisijas Lēmums
(2004. gada 6. janvāris),
ar kuru 16. reizi groza Lēmumu 2000/284/EK, ar ko nosaka zirgu spermas ievešanai no trešām valstīm apstiprinātu spermas savākšanas centru sarakstu
(izziņots ar dokumenta numuru C(2003) 5313)
(Dokuments attiecas uz EEZ)
(2004/70/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz dzīvnieku, spermas, olšūnu un embriju tirdzniecību un ievešanu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A pielikuma I punktā [1], un jo īpaši tās 17. panta 3. punkta b) apakšpunktu,
tā kā:
(1) Austrālijas kompetentās iestādes ir oficiāli informējušas Komisiju, ka diviem iepriekš Komisijai paziņotiem zirgu spermas savākšanas centriem ir atcelts apstiprinājums saskaņā ar Direktīvas 92/65/EEK noteikumiem.
(2) Slovākijas Republikas kompetentās iestādes ir oficiāli informējušas Komisiju par viena zirgu spermas savākšanas centra apstiprināšanu saskaņā ar Direktīvas 92/65/EEK noteikumiem.
(3) Amerikas Savienoto Valstu kompetentās iestādes ir oficiāli informējušas Komisiju par vēl deviņu papildu zirgu spermas savākšanas centru apstiprināšanu saskaņā ar Direktīvas 92/65/EEK noteikumiem un grozījumiem dažos apstiprinājuma datos vēl četriem citiem zirgu spermas savākšanas centriem.
(4) Sarakstā atbilstīgi ISO valsts kodu kārtībai ir jāiekļauj Serbija un Melnkalne.
(5) Ir jāņem vērā tas, ka valstis, kas pievienojas, plāno pievienoties Kopienai 2004. gada 1. maijā.
(6) Tādēļ ir jāgroza apstiprināto centru saraksts, ņemot vērā jauno informāciju, kas saņemta no attiecīgajām trešām valstīm, un skaidrības labad jāizceļ grozījumi pielikumā.
(7) Tādēļ attiecīgi jāgroza Komisijas Lēmums 2000/284/EK [2].
(8) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2000/284/EK pielikumu aizstāj ar šī lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2004. gada 6. janvārī

Labels: 3
5
6